हरदोई. यूपी के हरदोई में संडीला स्टेशन पर मुगलसराय एक्सप्रेस ट्रेन के टॉयलेट से लावारिस कारतूस मिलने से हड़कंप मच गया। ट्रेन के टॉयलेट में कारतूस और बेल की जानकारी आरपीएफ पुलिस को यात्रियों से मिली थी। इसके बाद आरपीएफ ने ट्रेन की चेकिंग के दौरान मुगलसराय एक्सप्रेस के जनरल कोच से 30 कारतूस और एक यूपी पुलिस की बेल्ट बरामद की। कारतूस पर कोई बोर अंकित नहीं होने से यह समझ में नहीं आ रहा है की यह किसी पुलिस वाले के लापरवाही से यहां छूटे हैं या इसके पीछे और कोई मकसद है। फिलहाल, रेलवे पुलिस जांच में जुटी है।
पुलिस ही करती है ऐेसे कारतूस का इस्तेमाल
आरपीएफ सूत्रों ने बताया कि हरदोई के संडीला रेलवे स्टेशन पर प्लेटफार्म नंबर दो पर शनिवार को उस समय हड़कंप मच गया, जब यहां पर पहुंची 14307 प्रयाग बरेली मुगलसराय एक्सप्रेस ट्रेन की चेकिंग कर रहे आरपीएफ के जवानों को यात्रियों ने जनरल कोच के टॉयलेट में एक लावारिस बेल्ट और और उसके साथ एक झोली में कारतूस पड़ी होने की जानकारी दी। सूचना पाकर आरपीएफ के लोग तुरंत मौके पर पहुंचे और उसके बाद आरपीएफ पुलिस ने ट्रेन के टॉयलेट में लावारिस हालत में पड़े बेल्ट और झोली को कब्जे में लेकर जांच की तो उसमें प्रतिबंधित 303 बोर के 30 कारतूस मिले। यह कारतूस पुलिस के बताए जाते हैं, क्योकि इनका इस्तेमाल पुलिस ही करती है।
आरपीएफ ने कब्जे में लिया
आरपीएफ के लोगों ने ट्रेन में मौजूद लोगों से पूछताछ भी की, लेकिन कोई भी यात्री से इन प्रतबंधित कारतूस के बारे में कोई जानकारी न हासिल न होने के बाद आरपीएफ ने उसे अपने कब्जे में ले लिया। कारतूस बेल्ट कब्जे में लेने के बाद आरपीएफ ने पूरे मामले की जानकारी उच्चाधिकारियों और सिविल पुलिस के कंट्रोल रूम पर दी है।
जांच में जुटी पुलिस
एसपी उमेश कुमार सिंह ने बताया की फिलहाल रेलवे पुलिस पूरे मामले की जांच में जुटी है कि यह कारतूस किसी पुलिस वाले की लापरवाही से यहां छूटे हैं। उन्होंने संभावना जताई कि ट्रेन में चलने वाले किसी जीआरपी पुलिस कर्मी के है या आरपीएफ कर्मी के है, लेकिन अब इनकी जांच के बाद ही मामले में सच सामने आएगा। उन्होंने बताया की ऐसे लापरवाह पुलिस या आरपीएफ जवान के खिलाफ कड़ी कार्रवाई भी की जाएगी।
आगे की स्लाइड्स में देखिए, फोटोज:
hin_Deva awa_Deva hin_Deva hin_Deva hin_Deva hin_Deva hin_Deva hin_Deva